hu hu hu hu hu hu hu hu en pt es id hu hu hu hu sk hu hu hu hu hu hu hu hu hu es hu hu hu hu hu hu hu hu hu hu hu hu hu hu hu hu hu hu hu ca en en en en az hu hu hu de hu de hu de hu de hu hu hu es hu hu hu hu hu hu hu hu hu hu hu hu hu hu hu es pt es en en es pt hu en hu
Kemenesi Gábor: Jobb a fertőzés, mint a vakcina? – pécsiérték.hu
Több színes programot kínál szeptemberben a Duna-Dráva Nemzeti Park
A Magnus Aircraft Fusión 212 kisrepülőgépe bemutatkozik az Egyesült Államokban
Pécs díszpolgára lett Uhrik Teodóra táncművész
Könyvbemutatót tart Bognár Papp Irén Pécs Város Napján
Megújult a Zrínyi-várat övező park Szigetváron
Kemenesi Gábor: Jobb a fertőzés, mint a vakcina?
Újabb tévhit került napvilágra, miszerint a fertőzésen jobb átesni, mert jobb védelmet nyújt, mint a koronavírus elleni vakcina. Kemenesi Gábor Facebookon öntött tiszta vizet a pohárba a feltételezéssel kapcsolatban.
Napról napra újabb és újabb téves információk keringenek a koronavírussal kapcsolatban, amely több szempontból is veszélyes lehet azokra, akik nem rendelkeznek megfelelő információval a vírussal kapcsolatban. Kemenesi Gábor virológus már a vírus kitörésekor is igyekezett felhívni a kockázatokra a figyelmet, és hogy mire kell odafigyelni, hogy elkerüljük a fertőzést. Most a legújabb tévhitet cáfolta meg, mi szerint jobb átesni a fertőzésen, mint beadatni az oltás. Facebook posztjában röviden ugyan, de még is tömören megfogalmazta, hogy miért nem igaz ezen állítás.
Kemenesi Gábor Facebook bejegyzése
Jobb a fertőzés, mint a vakcina?
Természetesen nem. Nagyon nem. Egy újabb népszerű tévhit terjed rohamosan, mely szerint a fertőzésen átesni jobb, mert jobb védelmet ad, mint a vakcina. Az állítás önmagában igaz is lehetne, ám rendkívül fontos tényezőket kihagy a képletből: elfelejti az utat, ami az immunitás megszerzéséig vezet.
Nézzük hát, miért NEM jobb elkapni a vírust, mint oltással védekezni ellene:
1. A fertőzés kockázatai
A vírusfertőzés során a működőképes, teljes fegyverzettel rendelkező vírust garázdálkodik a szervezetünkben. Eljut a legkülönfélébb helyekre a szervezetben, amelyekben egyelőre ismeretlen vagy csupán részben ismert mechanizmusok révén hosszútávú káros hatásokat fejt ki – kialakíthat hosszú-covid tünetegyüttest is és sok egyéb, szervspecifikus szövődményt. Ráadásul, mostmár a való élet is bizonyítja, hogy komoly kockázattal jár a súlyos megbetegedés vagy akár halálozás szempontjából is – jelenleg a COVID-19 megbetegedés halálozási mutatója 2% körül mozog a világban (100 fertőzött közül 2 meghal – https://ourworldindata.org/grapher/covid-cfr-exemplars).
2. ez egy fertőző betegség
A vírusfertőzés során nem csupán a magunk egészséget kockáztatjuk, de átadhatjuk a vírust másoknak is, ezáltal mások egészségét is veszélybe sodorhatjuk.
Azzal, hogy elkapjuk a vírust, a világot jelenleg megbénító járvány javára dolgozunk, fenntartjuk a fertőzési láncolatokat és az egészségügy terhelését növeljük, amely rosszabb esetben, gócpontosodva lezárásokhoz és szerteágazó káros társadalmi és gazdasági hatásokhoz vezethet.
Miért van ez, mi a tudományos magyarázat (ábra)?
A természetes fertőzés során a felső légutak jelentik a belépési kaput. Itt indul a fertőzés, amely az idő előrehaladtával eljut a szervezet legkülönbözőbb részeibe is. Ez a légúti vírusoknál már ismert, hogy ilyenkor az ún. mukozális és szisztémás immunitás is jó alakul. A mukozális immunitás, egyszerűen fogalmazva a felső légutak nyálkahártyájának védelme, melyet a sokak által már jól ismert IgG helyett az ún. IgA lát el.
Vakcinával történő fertőzésnél a vírus lényegi részét mutatjuk csupán be a szervezetnek. Ez a koronavírusok esetében legtöbbször a tüskefehérjét jelenti. Ezt bemutatva, biztonságos módon a szervezet megtanulhat védekezni a későbbi betolakodó ellen. Biztonságos, hiszen nem egy teljes potenciállal rendelkező, működőképes vírust engedünk szabadjára. EZ a vakcinák lényege, éppen ez alapján készült minden eddigi vakcina is a történelem során. Ebben az esetben azonban a szisztémás immunitás alakul ki, melyet a jól ismert, vírusellenes IgG megjelenése is jelez.
A lényeg: Még amennyiben későbbi tanulmányok során is azt látjuk, hogy a természetes fertőzés jobb immunitást ad, ne feledjük, hogy a vakcina a természetes fertőzés összes kockázata nélkül vértez fel minket védelemmel – tehát ez semmiképpen sem azt jelenti, hogy „jobb elkapni a vírust”.
Ne játssz a vírussal, élj inkább a vakcinával!
Forrás: Kemenesi Gábor Facebook oldala
Click to share on Facebook (Opens in new window)
Click to share on Twitter (Opens in new window)
Click to share on Tumblr (Opens in new window)
Click to share on Pinterest (Opens in new window)
Kemenesi Gábor koronavírus koronavírus vakcina
Hőség – Életbe lépett a harmadfokú riasztás
Karikó Katalint nevezte az év hősének a Time magazin
Jancsula Dezső, nem vallja magát bűnösnek
Kővári János: Pécs legyen zöld város, ahol jó élni (VIDEÓ)
A városfejlesztési terveket hamarosan le kell adni…
Ön szerint milyen városképe legyen a jövőben Pécsnek?
Pécsi polgárok hívták életre a Pécsi Értékközösség...
BIOKOM Dr. Őri László előadás fejlesztés felsőoktatás felújítás Janus Pannonius Múzeum Kerek Világ Alapítvány kiállítás koronavírus Kővári János oltás orbán viktor Pannon Filharmonikusok programok Pécsi Nemzeti Színház pécsi tudományegyetem támogatás
© Copyright 2022, Minden jog fenntartva. |  Pécsi Értékközösség Alapítvány
Facebook Twitter WhatsApp Telegram